  Виталий Пронин Сьӧлта ёросысь «Удмурт нылкышно кенеш» «Тетера» клубзэ усьтӥз.Соин кивалтоз Выль Мӧньялась огазеяськонлэн ёзчиез, удмурт кылъя дышетӥсь Светлана Хлебова.- Клубмес удмурт сиёнлэн нимызъя «Тетера» шуимы, малы ке шуоно ми палъёсын гинэ сое таӵе нимын тодо, - вераз С. Хлебова. - Та сиён ёрослэн брендэз выллем мед луоз кадь потэ. Нырысь пумиськонмес усьтӥмы «Нуны веттан гур» ужрадэн. Отчы ӧтимы Гопгуртысь, Сюромошурысь, Выль Мӧньялась, Эшмедыгуртысь, Сьӧлталась азьветлӥсь удмурт нылкышноосты. Азьланяз чакласькомы клубамы ӧтьылыны ёросысь нимо-дано, тунсыко адямиосты.УД  